12.5.2022
MT
Il-Ġurnal Uffiċjali tal-Unjoni Ewropea
C 194/85
Bl-aċċellerazzjoni drammatika tal-pass tad-dekarbonizzazzjoni li se jinvolvi l-pakkett Lesti għall-Mira ta’ 55 %, l-aktar fl-industrija tal-karozzi, se jkunu meħtieġa riżorsi addizzjonali biex jiġu indirizzati l-konsegwenzi soċjali tal-miżuri għat-tnaqqis tal-emissjonijiet fir-reġjuni li jiddependu mill-ktajjen tal-provvista tal-karozzi.
4.
Kummenti speċifiċi 4.1.
Il-KESE jisħaq li l-limiti tal-flotta jipprovdu spinta qawwija ħafna u effiċjenti għal bidla teknoloġika fl-industrija.
Dan huwa dovut l-aktar għal dan l-impuls regolatorju li l-industrija Ewropea tal-karozzi stabbiliet fit-triq lejn vetturi mingħajr emissjonijiet.
Limiti aktar ambizzjużi tal-flotta se jgħinu biex jiġi żgurat li l-Ewropa tkun tista’ ssir l-ewwel kontinent newtrali għall-klima sal-2050. 4.2.
Il-KESE jaqbel mal-fehma li r-reġistrazzjonijiet il-ġodda tal-karozzi u tal-vannijiet fl-Unjoni Ewropea għandhom jagħmluha possibbli li jinkiseb tnaqqis ta’ 100 % fl-emissjonijiet mill-flotta kollha tal-UE sal-2035.
Il-KESE jindika li din il-mira ta’ tnaqqis tista’ tinkiseb biss jekk il-kundizzjonijiet qafas jkunu kollha interkonnessi bl-aħjar mod u l-klijenti (madwar l-Unjoni Ewropea) ikunu jistgħu jiġu konvinti li jaqilbu għal vetturi b’emissjonijiet żero.
Għalhekk huwa importanti li tiġi introdotta l-infrastruttura meħtieġa tal-iċċarġjar fejn in-nies jgħixu, jaħdmu u jwettqu l-attivitajiet tagħhom ta’ kuljum, filwaqt li jiġi żgurat li din l-infrastruttura tal-iċċarġjar tkun konvenjenti għalihom. 4.3.
Il-KESE jappoġġja l-miri proposti għat-tnaqqis tal-emissjonijiet tas-CO2 għall-flotta kollha tal-UE għal karozzi ġodda tal-passiġġieri b’55 % (meta mqabbla mal-mira tal-2021) mill-2030.
Il-KESE jinnota li, minħabba ċ-ċikli speċifiċi ta’ produzzjoni u żvilupp fl-industrija tal-karozzi, issa jridu jittieħdu d-deċiżjonijiet meħtieġa fl-industrija biex tinkiseb din il-mira. 4.4.
Filwaqt li jappoġġja wkoll b’mod ġenerali l-mira ta’ tnaqqis ta’ 50 % għall-vetturi kummerċjali ħfief, il-KESE jiġbed l-attenzjoni kemm għaċ-ċiklu speċifiku tal-produzzjoni u l-iżvilupp kif ukoll għall-użu tipiku ta’ dawn il-vetturi.
Il-KESE huwa mħasseb li sakemm ma jkunx hemm fis-seħħ l-infrastruttura tal-iċċarġjar biex tappoġġja t-tranżizzjoni, se jkun diffiċli biex jintlaħqu l-miri tat-tnaqqis u għalhekk jistgħu jkunu meħtieġa kriterji addizzjonali. 4.5.
Il-KESE jafferma mill-ġdid it-talba tiegħu tal-2018 għal rieżami ta’ nofs it-terminu tar-Regolament attwali (oriġinarjament ippjanat għall-2024) li jkun jinkludi s-sitwazzjoni attwali dwar il-kwalifika u t-taħriġ (mill-ġdid) tal-persunal kif ukoll analiżi aġġornata tal-oqsma li fihom tkun meħtieġa azzjoni (addizzjonali) sabiex jittejbu aktar il-ħiliet u l-kwalifiki tal-impjegati fl-industrija tal-karozzi għat-tranżizzjoni strutturali (26).
Il-KESE jtenni li dawn l-aspetti għandhom jiġu inklużi fid-dispożizzjonijiet proposti dwar il-governanza u l-monitoraġġ, li għandhom ikunu bbażati fuq testijiet tal-emissjonijiet f’kundizzjonijiet ta’ sewqan fl-użu reali. 4.6.
Ir-reviżjoni tar-Regolament dwar l-istandards tas-CO2 trid tkun ibbażata fuq in-newtralità teknoloġika, filwaqt li jiġi kkunsidrat li mhux l-għażliet kollha joffru prestazzjoni għolja ta’ effiċjenza enerġetika.
Għalkemm l-elettrifikazzjoni hija b’mod ċar l-għażla ewlenija fir-rigward tad-dekarbonizzazzjoni tat-trasport bit-triq, tista’ ma tkunx l-aktar għażla rilevanti għal modi tat-trasport aktar tqal jew għal trasport fuq distanzi twal.
Kif enfasizzat mill-Kummissjoni Ewropea fil-Komunikazzjoni tagħha tal-2018 “Pjaneta Nadifa għal Kulħadd”, għandha titqies varjetà wiesgħa ta’ teknoloġiji u l-approċċ tal-UE jrid ikun ibbażat fuq in-newtralità teknoloġika.
Il-batteriji, l-idroġenu, il-bijofjuwils avvanzati, il-bijometan u l-likwidi elettroniċi se jkollhom rwol fid-dekarbonizzazzjoni tas-sistema tat-trasport.
Il-KESE jappoġġja l-prinċipju tan-“newtralità teknoloġika” u jisħaq fuq il-ħtieġa li fit-taħlita tal-mobbiltà jinżammu s-sistemi ta’ motopropulsjoni kollha li jissodisfaw l-istandards tas-CO2 u tal-emissjonijiet f’konformità mal-objettivi tal-Patt Ekoloġiku. 4.7.
F’konformità mal-Opinjoni preċedenti tiegħu (27), il-KESE jinnota li, minkejja l-benefiċċji kollha, l-approċċ tal-“emissjonijiet mill-egżost” magħżul fl-abbozz ta’ regolament għandu jiġi kkomplementat minn strumenti ta’ politika oħrajn.
Il-pakkett Lesti għall-Mira ta’ 55 % irid jiżgura approċċ taċ-ċiklu tal-ħajja u jevita l-elettrifikazzjoni tat-trasport bit-triq li twassal għal bidla fl-emissjonijiet upstream fil-katina tal-valur.
Ir-reviżjoni tas-Sistema tal-UE għall-Iskambu tal-Emissjonijiet, kif ukoll id-Direttiva dwar l-Enerġija Rinnovabbli, iridu jiżguraw li l-elettrifikazzjoni tat-trasport bit-triq u d-dekarbonizzazzjoni tal-produzzjoni tal-elettriku jseħħu bl-istess pass. 4.8.
L-adozzjoni attwali tas-suq turi li t-teknoloġija ibrida rikarikabbli tista’ taġixxi bħala teknoloġija ta’ punt ta’ dħul u teknoloġija tranżizzjonali biex tgħin biex jintlaħqu l-miri klimatiċi fis-settur tat-trasport.
Madankollu, jeħtieġ li jiġi żgurat li l-vetturi ibridi jintużaw f’modalità purament elettrika għall-biċċa l-kbira tal-ħin, b’iċċarġjar frekwenti.
Sabiex tiġi miġġielda d-diskussjoni dejjem tikber dwar it-tikkettar qarrieqi tal-PHEVs, għandhom jittieħdu miżuri malajr biex tingħata spinta lill-proporzjon ta’ “vjaġġi elettriċi”, inklużi:
(26) (27)
ĠU C 227, 28.6.2018, p. 52, punti 1.6 u 4.13.
ĠU C 227, 28.6.2018, p. 52.